ai4bharat/Pralekha huggingface dataset:
সংস্কৃতিমন্ত্রক
আজাদী কা অমৃত মহোৎসব উদযাপন উপলক্ষে সংস্কৃতি মন্ত্রক তিনটি অভিনব প্রতিযোগিতার আয়োজন করেছে
"অমৃত মহোৎসব অবশ্যই শিল্পকলা, সংস্কৃতি, গান ও সংগীতের রঙে পূর্ণ হতে হবে" : প্রধানমন্ত্রী
নতুন দিল্লি, ৩১ অক্টোবর, ২০২১
প্রধান বিষয় সমুহ-সংস্কৃতি মন্ত্রকের পক্ষ থেকে ব্লক, জেলা এবং জাতীয় স্তর পর্যন্ত দেশ ভক্তি গীত রচনা, রঙ্গোলী তৈরি এবং ছোটদের জন্য ছড়ার গান রচনা নিয়ে প্রতিযোগিতার আয়োজন করা হয়েছে।প্রধানমন্ত্রী গত ২৪ অক্টোবর, ২০২১, তাঁর মন কি বাত অনুষ্ঠানে এই উদ্যোগের কথা ঘোষণা করেছিলেন। এই প্রতিযোগিতা গুলিতে অংশ নেওয়ার জন্য ৩১ অক্টোবর, জাতীয় সংহতি দিবসের দিন থেকে আবেদন গ্রহণ শুরু হয়েছে।ভারতের স্বাধীনতার ৭৫ বছর উপলক্ষে আজাদি কা অমৃত মহোৎসবের অঙ্গ হিসেবে এই প্রতিযোগিতা অনুষ্ঠিত হবে।
দেশের স্বাধীনতার ৭৫ বছর উপলক্ষে সারা দেশ জুড়ে আজাদী কা অমৃত মহোৎসব উদযাপন করা হচ্ছে। এর মাধ্যমে ভারতের বর্ণময় স্বাধীনতার ইতিহাস, স্বাধীনতা সংগ্রামীদের জীবন, দেশের সংস্কৃতি এবং অগ্রগতি নিয়ে স্মরণ করা হচ্ছে।
এই প্রতিযোগিতা গুলি সম্পর্কে জনমানসে সচেতনতা তৈরি করতে এগিয়ে এসেছেন ভারতরত্ন লতামঙ্গেসকার থেকে শুরু করে অস্কার জয়ী এ আর রহমান, পদ্মশ্রী সুদর্শন পট্টনায়েক প্রমূখ। ভারত সরকারের বিভিন্ন গণমাধ্যম যেমন আকাশবাণী, দূরদর্শন, প্রেস ইনফরমেশন ব্যুরো'র মাধ্যমে এর প্রচার চালানো হচ্ছে।
(CG/ SB
মানবসম্পদবিকাশমন্ত্রক
জোড়াসাঁকো ঠাকুরবাড়িতে রবীন্দ্রভারতী প্রদর্শশালায় জাপান গ্যালারি সংস্কারের জন্য জাপানের সঙ্গে সমঝোতাপত্র স্বাক্ষর
কলকাতা, ১৩ মার্চ, ২০১৯
কলকাতার জোড়াসাঁকো ঠাকুরবাড়িতে রবীন্দ্রভারতীর প্রদর্শশালায় জাপান গ্যালারি সংস্কার ও আধুনিকীকরণের জন্য জাপান সরকার রবীন্দ্রভারতী বিশ্ববিদ্যালয়কে ৩১,৮৯১ মার্কিন ডলার  অনুদান দেবে। এই মর্মে আজ একটি সমঝোতাপত্র স্বাক্ষরিত হয়েছে। কলকাতায় জাপানের কনসাল জেনারেল শ্রী মাসায়ুকি তাগা এবং রবীন্দ্রভারতী বিশ্ববিদ্যালয়ের উপাচার্য অধ্যাপক সব্যসাচী বসু রায়চৌধুরি এই সমঝোতাপত্রে স্বাক্ষর করেছেন। আগামী এক বছরের মধ্যে জাপান গ্যালারি সংস্কারে এই অর্থ ব্যয় করা হবে।
এই উপলক্ষে এক অনুষ্ঠানে জাপানের কনসাল জেনারেল বলেন, এর ফলে দু’দেশের ঐতিহ্যশালী সংস্কৃতির যে ঐতিহাসিক সম্পর্ক রয়েছে, তা দৃঢ় হবে। তিনি বলেন, ভারত এবং জাপানের দ্বিপাক্ষিক সাংস্কৃতিক সম্পর্কে রবীন্দ্রনাথের ভূমিকা অত্যন্ত গুরুত্বপূর্ণ। কবি ১৯১৬, ১৯১৭, ১৯২৪ এবং ১৯২৯ সালে মোট চারবার জাপান সফর করেছেন। শ্রী তাগা বলেন, ১২ বছর আগে জাপান গ্যালারি চালু হয়েছিল। বর্তমানে এই প্রকল্পের দ্বিতীয় পর্বে, গ্যালারিটি সংস্কারের ফলে ভারত-জাপান সম্পর্ক আরও মজবুত হবে।
CG/CB/DM
(Visitor Counter : 93
পরিবেশওঅরণ্যমন্ত্রক
সরকার প্লাস্টিক বর্জ্য ব্যবস্থাপনা সংশোধনী বিধি ২০২১-এর বিজ্ঞপ্তি জারি করে ২০২২ সালের মধ্যে একবার ব্যবহার যোগ্য প্লাস্টিক সামগ্রী নিষিদ্ধ করার উদ্যোগ নিয়েছে
নতুন দিল্লি, ১৩ অগাস্ট, ২০২১
প্রধানমন্ত্রী শ্রী নরেন্দ্র মোদী ২০২২ সালের মধ্যে একবার ব্যবহারযোগ্য প্লাস্টিক ব্যবহারে অবসান ঘটাতে যে আহ্বান জানিয়েছেন, তার সঙ্গে সামঞ্জস্য বজায় রেখে এবং জলে ও স্থলে উভয় ক্ষেত্রে বাস্তুতন্ত্রের ওপর প্লাস্টিকের আবর্জনার বিরূপ প্রভাবের কথা বিবেচনা করে পরিবেশ, বন ও জলবায়ু পরিবর্তন মন্ত্রক প্লাস্টিক বর্জ্য ব্যবস্থাপনা সংশোধনী বিধি ২০২১-এর বিষয়ে বিজ্ঞপ্তি জারি করেছে । ২০২২ সালের মধ্যে একবার ব্যবহারযোগ্য প্লাস্টিক সামগ্রী নিষিদ্ধ করার উদ্দেশ্যেই এই উদ্যোগ নেওয়া হয়েছে ।
একবার ব্যবহারযোগ্য প্লাস্টিক সামগ্রীর কারণে যে দূষণ সৃষ্টি হচ্ছে তা দেশকে এক গুরুত্বপূর্ণ পরিবেশগত সমস্যার মুখোমুখি দাঁড় করিয়েছে । একবার ব্যবহারযোগ্য প্লাস্টিক থেকে সৃষ্টি আবর্জনার দূষণ প্রশমনের জন্য কেন্দ্রীয় সরকার প্রতিশ্রুতিবদ্ধ । ২০১৯ সালে রাষ্ট্রসংঘের পরিবেশ সংক্রান্ত চতুর্থ সভায় ভারত একবার ব্যবহারযোগ্য প্লাস্টিক পণ্যের দূষণ মোকাবিলায় একটি প্রস্তাব পেশ করে । বিশ্বব্যাপী এর গুরুত্বের কথা উপলব্ধি করে সভায় এবিষয়ে একটি প্রস্তাব গৃহীত হয় এবং স্থির করা হয় যে, ২০২২ সালের পয়লা জুলাই থেকে পলিস্টাইরিন ও সম্প্রসারিত পলিস্টাইরিন সহ একবার ব্যবহারযোগ্য প্লাস্টিকের উৎপাদন, আমদানি, মজুত, বিতরণ, বিক্রি এবং ব্যবহার নিষিদ্ধ করা হবে ।
হাল্কা ওজনের প্লাস্টিকের ক্যারিব্যাগের কারণে যে আবর্জনা সৃষ্টি হয় তা বন্ধ করতে চলতি বছরের ৩০ সেপ্টেম্বর থেকে প্লাস্টিকের ক্যারিব্যাগের ঘনত্ব ৫০ মাইক্রণ থেকে বাড়িয়ে ৭৫ মাইক্রণ করার সিদ্ধান্ত নেওয়া হয়েছে এবং ২০২২ সালের ৩১ ডিসেম্বর থেকে তা পুনরায় বাড়িয়ে ১০০ মাইক্রণ করা হবে বলে ঠিক করা হয়েছে । এই ঘনত্ব বৃ্দ্ধির কারণে প্লাস্টিক ক্যারিব্যাগ পুণরায় ব্যবহার করা যাবে । একবার ব্যবহারযোগ্য প্লাস্টিকের প্যাকেজিং সামগ্রী থেকে মূলত দূষণ সৃষ্টি হয় । তাই এই ধরণের প্লাস্টিক ব্যবহার বন্ধ করা বিশেষ প্রয়োজন । প্লাস্টিক উৎপাদক, আমদানিকারী এবং ব্র্যান্ডের মালিককে তাই পরিবেশের দিকে তাকিয়ে এই ধরণের একবার ব্যবহারযোগ্য প্লাস্টিক ব্যবহার বন্ধ করতে হবে । প্লাস্টিক বর্জ্য ব্যবস্থাপনা সংশোধনী বিধি ২০২১-এর মাধ্যমে এই বিষয়টিকেই আইনী স্বীকৃতি দেওয়া হয়েছে । স্বচ্ছ ভারত মিশনের আওতায় রাজ্য ও কেন্দ্রশাসিত অঞ্চলের বর্জ্য ব্যবস্থাপনা পরিকাঠামোকে শক্তিশালী করা হয়েছে । পাশাপাশি কেন্দ্র ও রাজ্য সরকার এবং সংশ্লিষ্ট মন্ত্রক/ দফতরগুলিকে একবার ব্যবহারযোগ্য প্লাস্টিক ব্যবহার নির্মূল ও প্লাস্টিক বর্জ্য ব্যবস্থাপনা বিধি ২০২১ কার্যকরিভাবে বাস্তবায়নের জন্য একটি বিস্তৃত কর্মপরিকল্পনা গ্রহণ ও তা নির্দিষ্ট সময়সীমার মধ্যে বাস্তবায়নের জন্য অনুরোধ করা হয়েছে । একবার ব্যবহারযোগ্য প্লাস্টিক ব্যবহার না করার বিষয়ে জনসচেতনতা গড়ে তুলতে প্রচারাভিযান চালানো হচ্ছে । পাশাপাশি মন্ত্রক এবিষয়ে সচেতনতার বার্তা ছড়িয়ে দিতে দেশব্যাপী একটি প্রবন্ধ প্রতিযোগিতারও আয়োজন করেছে । একবার ব্যবহারযোগ্য প্লাস্টিক সামগ্রী ও প্লাস্টিক বর্জ্য ব্যবস্থাপনার ডিজিটাল সমাধানের বিকল্প উদ্ভাবনে নতুন নতুন উদ্ভাবকদের উৎসাহিত করে তোলার জন্য ‘ইন্ডিয়া প্লাস্টিক চ্যালেঞ্জ – হ্যাকাথন ২০২১’ এর আয়োজন করা হয়েছে ।
CG/SS/RAB
(Visitor Counter : 5644
প্রতিরক্ষামন্ত্রক
ডিআরডিও কঠিন জ্বালানী ডাক্টড র্যামজেটের সফল উৎক্ষেপণ করেছে
নয়াদিল্লী, ৫ মার্চ, ২০২১
প্রতিরক্ষা, গবেষণা ও উন্নয়ন সংগঠন আজ ওড়িশার চাঁদিপুর থেকে কঠিন জ্বালানী ডাক্টড র্যামজেট প্রযুক্তির সফল উৎক্ষেপণ করেছে। এই প্রযুক্তির সঙ্গে যুক্ত বুস্টার মোটর, নজেল-লেস মোটর যথাযথভাবে কাজ করেছে। এরফলে বিশ্বে যে গুটিকয় দেশ এই প্রযুক্তি ব্যবহার করতে পারে ভারত সেই তালিকায় যুক্ত হয়েছে।
আইটিআর-এর ইলেক্ট্রো অপটিক্যাল রাডার এবং টেলিমেট্রি সরঞ্জাম এই ক্ষেপনাস্ত্রের কাজের ওপর নজরদারি চালায়। ডিআরডিও-র গবেষকরা জানিয়েছেন প্রাপ্ত তথ্য থেকে সফল উৎক্ষেপনের বিষয়ে নিশ্চয়তা পাওয়া গেছে। প্রতিরক্ষা মন্ত্রী শ্রী রাজনাথ সিং, প্রতিরক্ষা দপ্তরের গবেষণা ও উন্নয়ন বিভাগের সচিব এবং ডিআরডিও-র চেয়ারম্যান ডঃ জি সতীশ রেড্ডি এই উৎক্ষেপণের সঙ্গে যুক্ত সংশ্লিষ্ট বিজ্ঞানী, ভারতীয় বিমান বাহিনী ও শিল্প সংস্থাগুলিকে অভিনন্দন জানিয়েছেন।
অর্থমন্ত্রক
অভ্যন্তরীণ কন্টেইনার ডিপো / কন্টেইনার ফ্রেইট স্টেশন / এয়ার ফ্রেইট স্টেশনগুলি সম্পর্কে ডি-নোটিফিকেশন
নতুন দিল্লি, ১৭ আগস্ট, ২০২১
সারা দেশে অভ্যন্তরীণ কন্টেইনার ডিপো এবং কন্টেইনার ফ্রেইট স্টেশনগুলির তত্ত্বাবধায়কদের সুবিধা দিতে সিবিআইসি চার মাসের জন্য কন্টেইনার পরিষেবার সুবিধা বন্ধ রাখার প্রক্রিয়া শুরু করেছে। এর আগে, কন্টেইনার পরিষেবার ক্ষেত্রে নির্দিষ্ট কোন সময়সীমা স্থির হয়নি।
(অভ্যন্তরীণ কন্টেইনার ডিপো এবং কন্টেইনার ফ্রেইট স্টেশনগুলি আমদানি-রপ্তানি বাণিজ্যে গুরুত্বপূর্ণ ভূমিকা পালন করে। আসলে এধরণের কন্টেইনার ডিপো বা স্টেশনগুলিতে বিভিন্ন ধরণের পণ্য আমদানি বা রপ্তানির জন্য মজুত করা হয়। ১৯৬২-র শুল্ক আইনের আওতায় কন্টেইনার পরিষেবার বিষয়টিকে বিজ্ঞাপিত করা হয়েছে এবং শুল্ক কর্তৃপক্ষ এই পরিষেবা পরিচালনা করে থাকে। অবশ্য একজন তত্ত্বাবধায়ক কন্টেইনার পরিষেবার সুবিধাটি স্বেচ্ছায় নাও নিতে পারেন। তবে, ডি-নোটিফিকেশনের ক্ষেত্রে বাজেয়াপ্ত হওয়া ও জমে থাকা বা ব্যবহৃত না হওয়া আমদানি ও রপ্তানি পণ্য সামগ্রীর স্থায়ী সমাধান করা অত্যন্ত অপরিহার্য। এই প্রেক্ষিতে সিবিআইসি-র পক্ষ থেকে বলা হয়েছে যে, ডি-নোটিফিকেশন প্রক্রিয়াটি সময় সাপেক্ষ হওয়ার জন্য তত্ত্বাবধায়কদের কাছে সমস্যার কারণ হয়ে দাঁড়ায়।
এদিকে, গত ১৬ আগস্ট সীমা শুল্ক সংক্রান্ত বিজ্ঞপ্তি নম্বর ২০/২০২১ জারি করে বলা হয়েছে, অভ্যন্তরীণ কন্টেইনার ডিপো / কন্টেইনার ফ্রেইট স্টেশনগুলির ডি-নোটিফিকেশনের জন্য সংশ্লিষ্ট তত্ত্বাবধায়ককে পরিষেবার সুবিধা বন্ধ করার জন্য প্রিন্সিপাল কমিশনার / কাস্টম কমিশনারের কাছে আবেদনপত্র দাখিল করতে হবে। এরপর, ডেপুটি /অ্যাসিস্ট্যান্ট পদমর্যাদার একজন নোডাল আধিকারিক কন্টেইনার ডিপো বা কন্টেইনার ফ্রেইট স্টেশনগুলিতে জমে থাকা পণ্য সামগ্রীর সমাধানে নির্দিষ্ট সময়সীমার মধ্যে প্রয়োজনীয় পদক্ষেপ গ্রহণ করে ডি-নোটিফিকেশন জারি করবেন।
ডি-নোটিফিকেশন সম্পর্কিত এই পদক্ষেপের ফলে খরচ ও সময় উভয়ই সাশ্রয় হবে। সেই সঙ্গে আবেদনপত্র জমা দেওয়ার সময় থেকে সর্বাধিক চার মাসের মধ্যে ডি-নোটিফিকেশন প্রক্রিয়াও সম্পূর্ণ হবে। ব্যবসা-বাণিজ্যে আরও সুযোগ-সুবিধা প্রদানে সিবিআইসি-র পক্ষ থেকে এটি আরও একটি উদ্যোগ।
CG/BD/AS
সড়কপরিবহণওমহাসড়কমন্ত্রক
সরকারের লক্ষ্যই হল আগামী ২ বছরে ১৫ লক্ষ কোটি টাকা খরচ করে সড়ক নির্মাণ করা; চলতি অর্থবছরে প্রতিদিন ৪০ কিলোমিটার মহাসড়ক নির্মাণের লক্ষ্য অর্জন করা সম্ভবপর হবে : গড়করি
নতুন দিল্লি, ১ মে, ২০২১
কেন্দ্রীয় সড়ক পরিবহণ, মহাসড়ক এবং অতিক্ষুদ্র, ক্ষুদ্র ও মাঝারি শিল্পোদ্যোগ মন্ত্রী শ্রী নীতিন গড়করি জানিয়েছেন যে, সরকার পরিকাঠামোগত উন্নয়নকে সর্বোচ্চ অগ্রাধিকার দিয়েছে। আগামী ২ বছরে ১৫ লক্ষ কোটি টাকা ব্যয় করে সড়ক নির্মাণের লক্ষ্যমাত্র নির্ধারণ করা হয়েছে বলে তিনি জানান।
শ্রী গড়করি আত্মবিশ্বাসের সঙ্গে জানান যে, চলতি অর্থবছরে মধ্যে প্রতিদিন ৪০ কিলোমিটার দীর্ঘ মহাসড়ক নির্মাণের লক্ষ্য অর্জন করবে সড়ক পরিবহণ ও মহাসড়ক মন্ত্রক। তিনি বলেন, সরকার সড়ক নির্মাণ ক্ষেত্রে ১০০ শতাংশ প্রত্যক্ষ বিদেশী বিনিয়োগের অনুমতি দিয়েছে।
কেন্দ্রীয় মন্ত্রী আরও বলেন, ভারতে ২০১৯-২৫-এর মধ্যে জাতীয় পরিকাঠামোগত পাইপলাইন-এর মত প্রকল্প গ্রহণ করা হয়েছে এবং সরকার দেশের নাগরিকদের বিশ্বমানের পরিষেবা প্রদান ও জীবনযাত্রার মানোন্নয়নে প্রতিশ্রুতিবদ্ধ। তিনি বলেন, জাতীয় পরিকাঠামোগত পাইলপাইন-এর আওতায় ৭,৩০০টিরও বেশি প্রকল্প বাস্তবায়নের জন্য ২০২৫ সালের মধ্যে প্রায় ১১১ লক্ষ কোটি টাকা ব্যয় করা হবে। তিনি বলেন, জাতীয় পরিকাঠামোগত পাইপলাইন প্রকল্পের উন্নতি এবং মহাসড়ক, রেলপথ, বন্দর, বিমানবন্দর, জ্বালানী, কৃষি এবং গ্রামীণ শিল্প ক্ষেত্রের পরিকাঠামোগত বিনিয়োগে বিশেষ জোর দেওয়া হয়েছে।
ভিডিও কনফারেন্সের মাধ্যমে আয়োজিত ভারত – মার্কিন অংশিদারিত্ব দূরদর্শিতা শীর্ষক সম্মেলনে গতকাল কেন্দ্রীয় মন্ত্রী বলেন, দ্বিপাক্ষিক সম্পর্কের নতুন যুগে ভারত এবং আমেরিকার জাতীয় স্বার্থ একত্রিত হয়েছে এবং উভয় দেশের প্রশাসন আত্মবিশ্বাসী যে, আগামীদিনে সমস্ত বাণিজ্য সমস্যার সমাধান হবে ও খুব শীঘ্রই দুই দেশের মধ্যে বাণিজ্য চুক্তি স্বাক্ষরিত হবে। কেন্দ্রীয় মন্ত্রী আমেরিকার বিভিন্ন সংস্থাগুলিকে ভারতে পরিকাঠামোগত এবং অতিক্ষু্দ্র, ক্ষুদ্র ও মাঝারি শিল্পোদ্যোগ ক্ষেত্রে বিনিয়োগের জন্য আহ্বান জানান।
SC/SS/AS/
(Visitor Counter : 127
প্রধানমন্ত্রীরদপ্তর
সপ্তদশ প্রবাসী ভারতীয় দিবস অনুষ্ঠানের অবকাশে গায়ানার রাষ্ট্রপতির সঙ্গে প্রধানমন্ত্রীর সাক্ষাৎ
নয়াদিল্লি, ৯ জানুয়ারি, ২০২৩
প্রধানমন্ত্রী শ্রী নরেন্দ্র মোদী ইন্দোরে অনুষ্ঠিত সপ্তদশ প্রবাসী ভারতীয় দিবসের অবকাশে গায়ানার রাষ্ট্রপতি ডঃ মোহামেদ ইরফান আলির সঙ্গে সাক্ষাৎ করেছেন। সপ্তদশ প্রবাসী ভারতীয় দিবসের অনুষ্ঠানে প্রধান অতিথি হিসেবে শ্রী আলি ৮-১৪ জানুয়ারি পর্যন্ত সরকারি সফরে ভারতে এসেছেন।
বৈঠকে উভয় নেতা জ্বালানি ক্ষেত্রে সহযোগিতা, পরিকাঠামো উন্নয়ন, ওষুধ উৎপাদন, স্বাস্থ্যক্ষেত্র, প্রযুক্তি ও উদ্ভাবন এবং প্রতিরক্ষা ক্ষেত্রে সহযোগিতা সহ বিভিন্ন বিষয়ে সর্বাঙ্গীণ এক আলোচনায় অংশগ্রহণ করেন। তাঁরা ভারত ও গায়ানার জনসাধারণের মধ্যে ১৮০ বছরের পুরনো ঐতিহাসিক সম্পর্কের প্রসঙ্গটি উল্লেখ করেন এবং আগামীদিনে এই সম্পর্ককে আরও মজবুত করার বিষয়ে সহমত পোষণ করেন।
রাষ্ট্রপতি আলি ভারতের রাষ্ট্রপতি শ্রীমতী দ্রৌপদী মুর্মুর সঙ্গে সাক্ষাৎ করবেন। তিনি ১০ জানুয়ারি প্রবাসী ভারতীয় দিবস উপলক্ষে আয়োজিত অনুষ্ঠানের সমাপ্তি অধিবেশনে উপস্থিত থাকবেন। এই অনুষ্ঠানে প্রবাসী ভারতীয় সম্মান পুরস্কার প্রদান করা হবে। ডঃ আলি ১১ জানুয়ারি ইন্দোরে বিশ্ব বিনিয়োগকারীদের এক সম্মেলনে উদ্বোধনী অনুষ্ঠানেও অংশ নেবেন।
তিনি ইন্দোর ছাড়াও দিল্লি, কানপুর, ব্যাঙ্গালোর ও মুম্বাই সফর করবেন।
PG/CB/DM/
(
সারওরসায়নমন্ত্রক
এনএফএল একক সুপার ফসফেট এবং বেন্টোনাইট সালফার বিক্রি বৃদ্ধি পেয়েছে
নতুন দিল্লি, ০৩ নভেম্বর, ২০২০
জাতীয় সার সংস্থা বা ন্যাশনাল ফার্টিলাইজার লিমিটেড  কৃষকদের ডিএপি, এমওপি, এনপিকে এবং সালফার ভিত্তিক সার ব্যবহারে উৎসাহিত করেছে। চলতি অর্থ বছরের প্রথম সাত মাসে সংস্থাটির এই ধরণের সার বিক্রি বেড়েছে।
সালফার ভিত্তিক এই সার কোম্পানী গত বছরের তুলনায় এবছর বেন্টোনাইট সালফার বিক্রির ক্ষেত্রে ২৩৭ শতাংশ এবং একক সুপার ফসফেট বিক্রির ক্ষেত্রে ১৩৩ শতাংশ বৃদ্ধি লক্ষ্য করেছে। ২০২০-র এপ্রিল থেকে অক্টোবর পর্যন্ত ন্যাশনাল ফার্টিলাইজারের পানিপথ কেন্দ্র থেকে ১১,৭৩০ মেট্রিকটন বেন্টোনাইট সালফার এবং ১৪,৭৭৬ মেট্রিকটন একক সুপার ফসফেট বিক্রি করা হয়েছে।
মাটির সুষম পুষ্টি সরবরাহের জন্য সব ধরণের সারের ব্যবহারের বিষয়ে উৎসাহ দেওয়া প্রয়োজন বলে জানিয়েছেন সংস্থার মুখ্য কার্য নির্বাহী আধিকারিক শ্রী ভি.এন. দাত্তু। ইউরিয়া, ডিএপি, এমওপি, এনপিকে, এপিএস, একক সুপার ফসফেট এবং বেন্টোনাইট সালফার ছাড়াও একাধিক স্তরের জৈব সারকে এক ছাতার তলায় নিয়ে এসে কৃষকদের সব ধরণের সার সরবরাহে প্রয়াস চালাচ্ছে এনএফএল। গাছের বৃদ্ধি ও ফসলের ফলন বাড়ানোর জন্য সালফার নাইট্রোজেনের ব্যবহার প্রয়োজন হয়ে থাকে। এই সার তৈলবীজ, ডাল, শাকসব্জি, আখ, ধান, উদ্যানজাত ফসল ইত্যাদি ক্ষেত্রে ব্যবহার করা হয়ে থাকে।
CG/SS/SKD
(Visitor Counter : 331
সারওরসায়নমন্ত্রক
বিশ্বজুড়ে সবথেকে বড় জেনেরিক ওষুধের উৎপাদন ও রপ্তানীর কেন্দ্র হয়ে উঠেছে ভারত
নয়াদিল্লী, ১৫ অক্টোবর, ২০২০
কেন্দ্রীয় সার ও রসায়ন মন্ত্রী শ্রী ডি ভি সদানন্দ গৌড়া বলেছেন, বিশ্বে জেনেরিক ওষুধ নির্মাণ ও রপ্তানীর সবথেকে বড় কেন্দ্র হয়ে উঠেছে ভারত। প্রাথমিকভাবে কোভিড-১৯-এর চিকিৎসার সময় জরুরি ভিত্তিতে হাইড্রোক্সিক্লোরোকুইনিন এবং অ্যাজিথ্রোমাইসিনকে জরুরি ভিত্তিতে প্রয়োগের জন্য বাছাই করা হয়েছিল। ভারত এই ওষুধ দুটি, ১২০টির বেশি দেশকে সরবরাহ করেছে। এই ভাবে ওষুধ সরবরাহের ক্ষেত্রে ভারত আন্তর্জাতিক দুনিয়ায় নির্ভরযোগ্য হয়ে উঠেছে।
মার্কিন যুক্তরাষ্ট্রের এফডিএ-র নিয়ম মেনে সেদেশের বাইরে সবথেকে বেশি ওষুধ নির্মাণ কেন্দ্র ভারতেই রয়েছে। ল্যাটিন আমেরিকা এবং ক্যারিবিয় দেশগুলির জন্য ফিকি আয়োজিত লিডস ২০২০ সম্মেলনে ১৪ই অক্টোবর মন্ত্রী ভাষণ দিচ্ছিলেন। তিনি বলেছেন, ভারতের ওষুধ উৎপাদন ক্ষেত্র ২০২৪ সালের মধ্যে ৬ হাজার ৫০০ কোটি মার্কিন ডলারের সমতুল শিল্পে পরিণত হবে। বর্তমানে দেশে ৩টি বড় ওষুধ উৎপাদন পার্ক এবং ৪টি চিকিৎসা সংক্রান্ত সরঞ্জাম উৎপাদন পার্ক তৈরি হচ্ছে।
মন্ত্রী আরও বলেছেন, ওষুধ শিল্পে ভারতে বিনিয়োগের এটিই সবথেকে বড় সুযোগ।
তিনি আরও বলেছেন, ভারতে রসায়ন ও পেট্রো রসায়ন শিল্পের পরিমাণ ১৬ হাজার ৫০০ কোটি ডলার। ২০২৫ সালের মধ্যে তা বেড়ে ৩০ হাজার কোটি মার্কিন ডলারে পৌঁছাবে। শ্রী গৌড়া বলেছেন, সার উৎপাদনের ক্ষেত্রেও ভারত একটি আকর্ষণীয় বাজার। যদিও আমাদের দেশে সার উৎপাদন করা হয়, কিন্তু চাহিদা অনুসারে বিদেশ থেকেও আমদানির প্রয়োজন। ভারতে প্রতি বছর প্রচুর পরিমাণে ইউরিয়া, পিওকে সার, ডিওপি সার, এমওপি সার আমদানি করতে হয়। ল্যাটিন আমেরিকা ও ক্যারিবিয়ান অঞ্চলের দেশগুলি ভারতে প্রচুর সার রপ্তানী করে। মন্ত্রী ন্যানো ফার্টিলাইজারের ওপর গুরুত্ব দিয়ে বলেছেন, এক্ষেত্রে গবেষণা ও উদ্ভাবনের জন্য বিদেশের সঙ্গে যৌথ উদ্যোগ নেওয়া যেতে পারে। ওষুধ শিল্প, রসায়নিক শিল্প ও সারের বিষয়ে যেকোন প্রস্তাবকে তিনি স্বাগত জানিয়েছেন।
CG/CB/NS
(
যোগাযোগওতথ্যপ্রযুক্তিমন্ত্রক
ডাক বিভাগ জাতীয় সড়ক পরিবহণ ব্যবস্থার মাধ্যমে ৫০০ কিলোমিটারেরও বেশি দীর্ঘ ২২টি রুটে অত্যাবশ্যক সামগ্রী সরবরাহ করবে
নয়াদিল্লি, ২৪ এপ্রিল, ২০২০
কোভিড-১৯ জনিত লকডাউনের প্রেক্ষিতে উদ্ভূত পরিস্থিতির ফলে দেশে অত্যাবশ্যক সামগ্রী সরবরাহ-শৃঙ্খল বিঘ্নিত হয়েছে। যাত্রীবাহী বিমান পরিষেবা, রেল পরিষেবা এবং সড়কপথে রাজ্যগুলির মধ্যে পরিবহণ বন্ধ হয়ে যাওয়ায় পরিস্থিতি আরও জটিল হয়েছে। কেন্দ্রীয় যোগাযোগ ও তথ্য প্রযুক্তি মন্ত্রী শ্রী রবিশঙ্কর প্রসাদ ডাক বিভাগের উচ্চ পদস্থ আধিকারিকদের সঙ্গে আলোচনায় বর্তমান জটিল সময়ে ডাক বিভাগকে প্রচলিত ধারণার বাইরে বেরিয়ে এসে নতুন চিন্তাভাবনা করার পরামর্শ দিয়েছেন। এর প্রেক্ষিতে ডাক বিভাগ বর্তমান সড়ক নেটওয়ার্ক ব্যবস্থায় পরিষেবা দেওয়ার পাশাপাশি, ৫০০ কিলোমিটার দীর্ঘ ২২টি জাতীয় সড়ক পরিবহণ নেটওয়ার্কে অত্যাবশ্যক সামগ্রী পৌঁছে দেওয়ার পরিকল্পনা করেছেন। ডাক বিভাগের এই উদ্যোগের ফলে দেশের যে কোনও জায়গায় অত্যাবশ্যক সামগ্রী পৌঁছে দেওয়া সম্ভব হবে।
ইতিমধ্যেই ডাক বিভাগ অত্যাবশ্যক সামগ্রী, যেমন – ওষুধপত্র, টেস্টিং কিট, মাস্ক, স্যানিটাইজার, ভেন্টিলেটর ও চিকিৎসা সরঞ্জাম সহ অন্যান্য সামগ্রী পৌঁছে দিতে একাধিক উদ্যোগ গ্রহণ করেছে। এছাড়াও, ডাক বিভাগ আধার উপযোগী অর্থ দেবার ব্যবস্থার মাধ্যমে বয়স্ক ব্যক্তি, দিব্যাঙ্গজন ও পেনশন-প্রাপকদের সুবিধার্থে বাড়িতে নগদ অর্থ পৌঁছে দিচ্ছে।
(CG/BD/SB
অর্থমন্ত্রক
চলতি বছরের জুন মাসে পণ্য ও পরিষেবা কর সংগ্রহ
নয়াদিল্লী, ৬ জুলাই, ২০২১
চলতি বছরের জুন মাসে ৯২ হাজার ৮৪৯ কোটি টাকা পণ্য ও পরিষেবা কর সংগ্রহ হয়েছে। এরমধ্যে রাজ্য পণ্য ও পরিষেবা কর ২০ হাজার ৩৯৭ কোটি টাকা, কেন্দ্রীয় পণ্য ও পরিষেবা কর ১৬ হাজার ৪২৪ কোটি টাকা, সুসংহত পণ্য ও পরিষেবা কর ৪৯ হাজার ৭৯ কোটি টাকা  এবং সেস বাবদ ৬ হাজার ৯৪৯ কোটি টাকা  আয় হয়েছে। ৫ জুন থেকে ৫ জুলাই পর্যন্ত দেশের অভ্যন্তরে লেনদেন থেকে পণ্য ও পরিষেবা কর সংগ্রহের পরিমাণ এর মধ্যে অন্তর্ভুক্ত রয়েছে। কোভিড-১৯ অতিমারীর দ্বিতীয় ঢেউয়ের জেরে চলতি বছরের জুন মাসে রিটার্ন দাখিলের সময়সীমায় ১৫ দিনের জন্য ছাড় দেওয়া হয়। এতে করদাতাদের বিশেষ সুবিধা হয়েছে। ৫ কোটি টাকা পর্যন্ত লেনদেনের ক্ষেত্রে এই ছাড় দেওয়া হয়েছে।
চলতি বছরের এ মাসে মাসে সরকার নিয়মমাফিক সমঝোতা হিসেবে সুসংহত পণ্য ও পরিষেবা কর থেকে কেন্দ্রীয় পণ্য ও পরিষেবা কর-তে ১৯ হাজার ২৮৬ কোটি টাকা এবং রাজ্য পণ্য ও পরিষেবা কর-তে ১৬ হাজার ৯৩৯ কোটি টাকা মিটিয়েছে।
জুন মাসে পণ্য ও পরিষেবা কর সংগ্রহ গত বছরের জুন মাসের তুলনায় ২ শতাংশ বেশি হয়েছে।
টানা ৮ মাস পণ্য ও পরিষেবা কর সংগ্রহ ১ লক্ষ কোটি টাকা'র বেশি হলেও, জুন মাসে তা ১ লক্ষ কোটি টাকা'র নিচে নেমে এসেছে । কারণ মে মাসে ব্যবসায়িক লেনদেনের সঙ্গে জড়িয়ে রয়েছে জুন মাসের পণ্য ও পরিষেবা কর সংগ্রহের পরিমাণ । এই সময়ে অতিমারীর জেরে বেশিরভাগ রাজ্যে সম্পূর্ণ অথবা আংশিক লকডাউন ছিল।
চলতি বছরের এপ্রিল মাসে ৫.৮৮ কোটি ই-ওয়ে বিল তৈরি হলেও মে মাসে তা ৩০ শতাংশ কমে ৩.৯৯ কোটি হয়েছে। তবে জুন মাসে লকডাউনে কিছু ছাড় দেওয়ায় এবং সংক্রমণ কমতে থাকায় এই ই-ওয়ে বিলের পরিমাণ ৫.৫ কোটিতে দাঁড়িয়েছে।তাই ব্যবসা-বাণিজ্য পুনরায় ঘুরে দাঁড়াতে শুরু করেছে, তা এর থেকেই ইঙ্গিত মিলেছে। তবে এপ্রিল মাসে প্রথম দু সপ্তাহে ই-ওয়ে বিলের দৈনিক গড় ছিল ২০ লক্ষ, যা এপ্রিলের শেষ সপ্তাহে ১৬ লক্ষে নেমে আসে এবং ৯ থেকে ২২ মে'এর মধ্যে দুই সপ্তাহে আরও কমে ১২ লক্ষ হয়ে দাঁডায়। এরপরে, দৈনিক ই-ওয়ে বিলের গড় পুনরায় বৃদ্ধি পায় এবং ২০ জুনের শুরু থেকে সাপ্তাহিক ই-ওয়ে বিলের পরিমাণ আবারও ২০ লক্ষে পৌঁছোয়। সুতরাং আশা করা যাচ্ছে যে জুন মাসে পণ্য ও পরিষেবা কর সংগ্রহের পরিমাণ কিছুটা কম হলেও জুলাই মাসে তা আরও বৃদ্ধি পাবে।
CG/SS/NS
(Visitor Counter : 174
স্বাস্থ্যওপরিবারকল্যাণমন্ত্রক
দিল্লির এইমসের চিকিৎসকদের গণহারে বদলি সংক্রান্ত কেন্দ্রীয় স্বাস্থ্য ও পরিবার কল্যাণ মন্ত্রীর যে বক্তব্য এক শ্রেণীর সংবাদ মাধ্যমে প্রকাশিত হয়েছে, তা অসত্য ও বিভ্রান্তিকর
নতুন দিল্লি, ২৬শে সেপ্টেম্বর, ২০২১
এক শ্রেণীর সংবাদ মাধ্যমে কেন্দ্রীয় স্বাস্থ্য ও পরিবার কল্যাণ মন্ত্রী শ্রী মনসুখ মান্ডোভিয়ার উদ্ধৃতি দিয়ে একটি সংবাদ প্রকাশিত হয়েছে। ঐ সংবাদে বলা হয়েছে, শনিবার এইমসের ৬৬তম প্রতিষ্ঠা দিবসের অনুষ্ঠানে মন্ত্রী বলেন, দিল্লির এইমসের চিকিৎসকদের গণ বদলি করা হবে। ঐ প্রতিবেদনে আরো বলা হয়েছে, দেশের সব এইমসের জন্য একটি বদলি নীতি চালু করা হবে। এই নীতির মাধ্যমে দিল্লির এইমস থেকে চিকিৎসকদের গণ বদলি করা হবে এবং তাদের নতুন নতুন এইমসে পাঠানো হবে।
এখানে স্পষ্ট করে জানানো হচ্ছে, এই সংবাদ অসত্য ও বিভ্রান্তিকর। কেন্দ্রীয় স্বাস্থ্য মন্ত্রী এধরণের কোনো বিবৃতি দেন নি। শ্রী মান্ডোভিয়া তার ভাষণে জানান, এইমস থেকে উত্তীর্ণ ছাত্রছাত্রীদের দেশের নতুন নতুন এইমসগুলিতে চিকিৎসার কাজে প্রয়োজন হবে। কেন্দ্রীয় মন্ত্রী এসংক্রান্ত যে বিবৃতি দিয়েছেন, সেটি দেখতে নিচের লিঙ্কে ক্লিক করুন - https://www.youtube.com/watch?v=QxURRNzEZ8o&t=47s
CG/CB/SFS
(Visitor Counter : 130
প্রধানমন্ত্রীরদপ্তর
বালিতে জি-২০ শিখর সম্মেলনের ফাঁকে সিঙ্গাপুরের প্রধানমন্ত্রীর সঙ্গে প্রধানমন্ত্রী মোদীর বৈঠক
নয়াদিল্লি, ১৬ নভেম্বর, ২০২২
প্রধানমন্ত্রী শ্রী নরেন্দ্র মোদী আজ বালিতে জি-২০ শিখর সম্মেলনের ফাঁকে সিঙ্গাপুরের প্রধানমন্ত্রী লি সেইং লুঙ – এর সঙ্গে সাক্ষাৎ করেন। গত বছর রোমে জি-২০ শিখর সম্মেলনের অবসরে প্রধানমন্ত্রী লি-র সঙ্গে তাঁর বৈঠকের কথা স্মরণ করেন শ্রী মোদী।
দুই প্রধানমন্ত্রী ভারত ও সিঙ্গাপুরের মধ্যে মজবুত কৌশলগত অংশীদারিত্বের বিষয়ে কথা বলেন এবং নিয়মিত দুই দেশের মধ্যে উচ্চ মন্ত্রী পর্যায়ে আলাপচারিতা চলতে থাকায় সন্তোষ প্রকাশ করেন। সেপ্টেম্বর মাসে নতুন দিল্লিতে ভারত – সিঙ্গাপুর মন্ত্রী পর্যায়ের গোলটেবিল বৈঠকের উদ্বোধনী অনুষ্ঠানের প্রসঙ্গও উঠে আসে তাঁদের আলাপচারিতায়।
উভয় নেতা দু’দেশের মধ্যে ফিনটেক, পুনর্নবীকরণযোগ্য শক্তি, দক্ষতা উন্নয়ন, স্বাস্থ্য, ফার্মাসিউটিকাল সহ বিভিন্ন ক্ষেত্রে সম্পর্ক আরও মজবুত করার বিষয়ে প্রতিশ্রুতি ব্যক্ত করেন। প্রধানমন্ত্রী মোদী সবুজ অর্থনীতি, পরিকাঠামো, ডিজিটাইলাইজেশন সহ নানা ক্ষেত্রে সিঙ্গাপুরকে বিনিয়োগের আহ্বান জানান। তিনি ভারতের গতিশক্তি প্রকল্প জাতীয় পরিকাঠামো পাইপলাইনের মতো সুবিধাগুলি গ্রহণ করতেও সিঙ্গাপুরকে আহ্বান জানান।
দুই প্রধানমন্ত্রী সাম্প্রতিক আঞ্চলিক ও আন্তর্জাতিক নানা বিষয়ে মতবিনিময় করেন। ভারতের ‘পুবে কাজ করো’ নীতিতে সিঙ্গাপুরের ভূমিকার প্রশংসা করেন প্রধানমন্ত্রী মোদী। ভারত – আসিয়ান বহুমুখী সহযোগিতা আরও মজবুত করতে একযোগে কাজ করার প্রতিশ্রুতি ব্যক্ত করেন ভারত ও সিঙ্গাপুরের প্রধানমন্ত্রী।
আগামী দিনের জন্য প্রধানমন্ত্রী লি-কে শুভেচ্ছা জানান শ্রী মোদী। আগামী বছর জি-২০ শিখর সম্মেলনের সময় তাঁকে ভারত সফরের আমন্ত্রণও জানান প্রধানমন্ত্রী শ্রী মোদী।
PG/PM/SB
(
বিজ্ঞানওপ্রযুক্তিমন্ত্রক
কোভিড – ১৯ এর সংক্রমণ মোকাবিলায় বিজ্ঞানীরা ঘরের ভেতর ব্যবহারযোগ্য মোবাইল স্প্রেয়ার উদ্ভাবন করলেন
নতুন দিল্লি, ১৬ই মে, ২০২০
দূর্গাপুরের সিএসআইআর – সেন্ট্রাল মেকানিক্যাল ইঞ্জিনিয়ারিং রিসার্চ ইনস্টিটিউট , ২টি সংক্রমণরোধী স্প্রেয়ার উদ্ভাবন করেছে। যেগুলির সাহায্যে হাসপাতাল সহ বিভিন্ন জায়গায় সংক্রমণ প্রতিরোধী দ্রবণ স্প্রে করে ছড়িয়ে দেওয়া যাবে।
ব্যাটারি পাওয়ার ডিসইনফেক্ট্যান্ট স্প্রেয়ার  এবং নিউমেটিক্যালি অপারেটেড মোবাইল ইন্ডোর ডিসইনফেক্ট্যান্ট  নামে এই দুটি যন্ত্রের মাধ্যমে, টেবিল, দরজার কড়া, আলোর সুইচ, ফোন, কম্পিউটারের কিবোর্ড, বিভিন্ন ধরণের আলমারি সহ যে সব জায়গায় মানুষ বেশি স্পর্শ করে, সেখানে সংক্রমণমুক্ত করা যাবে।
বিপিডিএস এবং পিওএমআইডি –এর দুটি সংক্রমণ প্রতিরোধী রাসায়নিক দ্রবণ রাখার জায়গা রয়েছে। এই যন্ত্রগুলির সঙ্গে নজল লাগানো আছে, যার মাধ্যমে ঐ রাসায়নিক দ্রবণ স্প্রে করা করা যায়। পিওএমআইডি, একটি স্টিলের কাঠামোর ওপর বসানো থাকে। ঐ কাঠামোটির তলায় চাকা রয়েছে। ফলে ঘরের যে কোনো স্থানে এই স্প্রেয়ারটি নিয়ে যাওয়া যায়। অন্যদিকে বিপিডিএস, তার বিহীন একটি স্প্রেয়ার। যেখানে দুটি নজল স্প্রে করার জন্য রাখা আছে। ব্যাটারি চালিত এই যন্ত্রে একবার পুরো চার্জ দিলে ৪ ঘন্টা ব্যবহার করা যাবে।
এই যন্ত্রগুলির মাধ্যমে ঘরের বিস্তীর্ণ এলাকায় সংক্রমণ মুক্ত করতে স্প্রে করা সম্ভব। সিএমইআরআই -এর কর্ণধার ড. হরিশ হিরানী জানান, এই যন্ত্রগুলিকে বাণিজ্যিকভাবে উৎপাদনের জন্য অতিক্ষুদ্র, ক্ষুদ্র ও মাঝারি শিল্পদ্যোগী বিভিন্ন সংস্থাকে আহ্বান জানানো হচ্ছে।
(CG/CB/SFS
প্রধানমন্ত্রীরদপ্তর
প্রধানমন্ত্রী প্যারালিম্পিকস গেমসে ব্যাডমিন্টনে সোনা জয়ী কৃষ্ণ নাগার'কে অভিনন্দন জানিয়েছেন
নতুন দিল্লি, ০৫ সেপ্টেম্বর, ২০২১
প্রধানমন্ত্রী শ্রী নরেন্দ্র মোদী টোকিওতে আয়োজিত পারালিম্পিকস গেমসে ব্যাডমিন্টনে সোনাজয়ী কৃষ্ণ নাগার'কে অভিনন্দন জানিয়েছেন।
এক টুইট বার্তায় প্রধানমন্ত্রী বলেছেন," টোকিও প্যারালিম্পিকসে আমাদের ব্যাডমিন্টন খেলোয়াড়দের পারদর্শিতা দেখে খুশি হলাম। কৃষ্ণ নাগার'এর অসামান্য কৃতিত্ব প্রতিটি ভারতের মুখে হাসি এনে দিয়েছে। স্বর্ণপদক জেতার জন্য তাঁকে অভিনন্দন। তাঁর ভবিষ্যৎ প্রচেষ্টার জন্য শুভকামনা।"
CG/ SB
(
তথ্যওসম্প্রচারমন্ত্রক
রাষ্ট্রপতির অভিভাষণের নির্বাচিত সংকলনের দ্বিতীয় খন্ড ‘লোকতন্ত্র কে স্বর’ এবং ‘দি রিপাবলিকান এথিক’ উপরাষ্ট্রপতি প্রকাশ করবেন
নয়াদিল্লি, ০৪ সেপ্টেম্বর, ২০১৯
তথ্য এবং সম্প্রচার মন্ত্রকের প্রকাশনা বিভাগ রাষ্ট্রপতি শ্রী রামনাথ কোবিন্দের অভিভাষণের নির্বাচিত সংকলন মানুষের মধ্যে ছড়িয়ে দিতে ‘লোকতন্ত্র কে স্বর ’ এবং ‘দি রিপাবলিকান এথিক ’ পুস্তক আকারে প্রকাশ করবে। রাষ্ট্রপতি তাঁর কার্যকালের দ্বিতীয় বর্ষে ২০১৮র জুলাই থেকে ২০১৯র জুলাই পর্যন্ত যে ভাষণগুলি দিয়েছেন, তার মধ্যে ৯৫টি নির্বাচিত ভাষণ নিয়ে এই সংস্করণটি তৈরি করা হয়েছে।
সুপ্রশাসনের বিভিন্ন দিক, শিক্ষার মান, আমাদের সেনাবাহিনীর সাহসী সদস্যদের জন্য নানা উদ্যোগ, সংবিধানের আসল মন্ত্র- এই ভাষণগুলিতে স্হান পেয়েছে। মহাত্মা গান্ধীর সার্ধজন্ম শতবার্ষিকী উপলক্ষ্যে বিশ্বজুড়ে গান্ধীবাদের প্রসঙ্গে রাষ্ট্রপতির জ্ঞানগর্ভ বক্তৃতাগুলি এই বই দুটিতে আলাদা একটি বিভাগে রাখা হয়েছে।
‘জাতির উদ্দেশ্যে ভাষণ’, ‘ইউন্ডোজ টু দ্যা ওয়ার্ল্ড’, ‘এডুকেটিং ইন্ডিয়া : ইকুইপিং ইন্ডিয়া’, ‘ধর্ম অফ পাবলিক সার্ভিস’, ‘অনারিং আওয়ার সেন্টিনেল্স’, ‘স্পিরিট অফ দ্যা কনস্টিটিউশন অ্যান্ড ল’, ‘অ্যাকনলেজিং এক্সেলেন্স’ এবং ‘মহাত্মা গান্ধী : মরাল এক্সাম্প্লার, গাইডিং লাইট’- এই ৮টি ভাগে ভাষণগুলিকে ভাগ করা হয়েছে।
উপরাষ্ট্রপতি শ্রী এম ভেঙ্কাইয়া নাইডু নতুন দিল্লীর প্রবাসী ভারতীয় কেন্দ্রে ৬ই সেপ্টেম্বর এই বই দুটি উদ্বোধন করবেন। কেন্দ্রীয় মন্ত্রী শ্রী প্রকাশ জাভড়েকর এবং শ্রী থাওয়ার চাঁদ গেহলট এই অনুষ্ঠানে সম্মানীয় অতিথি হিসেবে উপস্হিত থাকবেন।
CG/CB/NS
(Visitor Counter : 71
জাহাজচলাচলমন্ত্রক
কলকাতা পোর্ট ট্রাস্টে পরিবহন তথ্য ভান্ডার পরিষেবা চালু হল
কলকাতা, ০৩ ডিসেম্বর, ২০১৮
কলকাতা বন্দর কর্তৃপক্ষ শনিবার  পরিবহন তথ্য ভান্ডার পরিষেবার আনুষ্ঠানিক উদ্বোধন করে। সংস্হার চেয়ারম্যান শ্রী বিনিত কুমার এই নতুন ব্যবস্হার উদ্বোধনী অনুষ্ঠানে জানান, এই কাজে রেডিও ফ্রিকোয়েন্সির মাধ্যমে চিহ্নিত করার প্রযুক্তি ব্যবহার করা হবে। একটি পরিবহন তথ্য ভান্ডার গড়ে তোলার মূল উদ্দেশ্য বিভিন্ন বন্দর, পণ্য সরবরাহকারী স্টেশন ও অভ্যন্তরীণ পণ্য ডিপোগুলির মধ্যে এবং উপভোক্তাদের কাছে পণ্য পৌঁছানো অবধি কন্টেনারের গতিবিধির ওপর নজর রাখা বলেও শ্রী কুমার জানান। কলকাতা পোর্ট ট্রাস্টে এই প্রকল্প রূপায়ণের দায়িত্বে ছিল দিল্লী-মুম্বাই বাণিজ্য করিডর বিকাশ সংস্হা । অনুষ্ঠানে উপস্হিত বিশিষ্টজনদের মধ্যে ছিলেন, ডিএমআইসিডিসি-র ম্যানেজিং ডিরেক্টর শ্রী অলকেশ কুমার শর্মা।
SSS/SC/NS
(Visitor Counter : 74